Diari Oficial de la Generalitat Valenciana


Sumari del DOGV 7367, del 24-09-2014 (2014/8627)

RESOLUCIÓ de 19 de setembre de 2014, de la Direcció General de Recursos Humans, per la qual s'adjudiquen destinacions en el concurs número 13/2014, per a la provisió de llocs de treball del cos A1-04, Superior Tècnic d'Inspectors/es de Tributs de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7367

Data del DOGV
:   24-09-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/8627


Data del document
:   19-09-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * funcionari

RESOLUCIÓ de 19 de setembre de 2014, de la Direcció General de Recursos Humans, per la qual s'adjudiquen destinacions en el concurs número 13/2014, per a la provisió de llocs de treball del cos A1-04, Superior Tècnic d'Inspectors/es de Tributs de l'Administració de la Generalitat. [2014/8627]  
Mitjançant la Resolució de 31 de març de 2014, de la Direcció General d'Administració Autonòmica, publicada en el DOCV número 7247, de 3 d'abril de 2014, es va convocar el concurs número 13/2014, per a la provisió de llocs de treball de naturalesa funcionarial, sector especial, subgrup A1, amb requisit del Cos A1-04, Superior Tècnic d'Inspectors/es de Tributs de l'Administració de la Generalitat.  
Una vegada finalitzada l'avaluació dels mèrits dels concursants i la resta de tràmits d'execució de la convocatòria, la Comissió de Valoració va formular, en data 21 de juliol de 2014, la proposta provisional d'adjudicació que s'eleva a definitiva per no haver-s'hi presentat al·legacions.  
  
En virtut d'això, i fent ús de les atribucions que conferix a esta Direcció General de Recursos Humans l'article 39 del Decret 20/2013, de 25 de gener, del Consell de la Generalitat, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
Primer  
Fer públiques les puntuacions obtingudes per les persones participants en el concurs número 13/2014 i adjudicar amb destinació definitiva els llocs de treball que s'indiquen en l'annex d'esta resolució.  
  
  
Segon  
Cessaments  
El personal que ocupa un lloc de treball i ha obtingut destinació en este concurs cessarà d'ofici el dia 30 de setembre de 2014.  
Igualment, cessarà d'ofici el dia 30 de setembre de 2014 el personal que estiga ocupant un lloc de treball adjudicat en esta convocatòria.  
  
  
Preses de possessió  
L'acte de presa de possessió a què queden convocades les persones adjudicatàries tindrà lloc el dia 1 d'octubre de 2014 a les 10.00 hores, segons la província en què hagen obtingut destinació, en els llocs que s'indica a continuació:  
a) Servici de Selecció de Personal i Provisió de Llocs de la Direcció General de Recursos Humans, Conselleria d'Hisenda i Administració Pública, carrer del Miquelet, 5-2n pis, 46808 València.  
b) Direcció Territorial de la Conselleria d'Hisenda i Administració Pública a Alacant, carrer de Churruca, 25, 03795 Alacant.  
Els efectes administratius i econòmics de la presa de possessió seran del dia de la presa de possessió.  
  
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, pot interposar-se un recurs contenciós administratiu davant del Jutjat Contenciós Administratiu de la ciutat de València o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
  
València, 19 de setembre de 2014.- La directora general de Recursos Humans: Ana Brugger Navarro.